Ο Εξε-lean-ισμός των Ιδρυμάτων Υγειονομικής Περίθαλψης
Creators: name: Μάμαλη, Μαρία Θεοδώρου
Publisher: name: Aristotle University of Thessaloniki
Year: 2023
Subjects: Λιτή Διαχείριση
Εργαλεία
Σπατάλες
Ουρές Αναμονής
Εξυπηρέτηση Ασθενών
Δομές Υγείας
Νοσοκομεία
Ιατρικός Κλάδος
Lean Management
Tools
Wastes
Waiting Lines
Patient Service
Health Facilities
Hospitals
Medical Field

description: Ο κλάδος της υγείας παρουσιάζει σημαντικές ιδιαιτερότητες και επηρεάζεται σε μεγάλο βαθμό από ενδογενείς και εξωγενείς παράγοντες. Εκτός όμως από αυτά, το ελληνικό σύστημα υγείας ταλανίζεται από αναρίθμητα και χρόνια προβλήματα, όπως ανεξέλεγκτες σπατάλες, πολύωρες ουρές αναμονής, παρωχημένος και ανεπαρκής εξοπλισμός, ακατάλληλες εγκαταστάσεις, έλλειψη προσωπικού, καθυστερήσεις, ανευθυνότητα των υγειονομικών και άσχημη εξυπηρέτηση των ασθενών. Αυτά είναι ορισμένα από τα προβλήματα που υφίστανται στην Ελλάδα του 21ου αιώνα και προσβάλλουν τους πολίτες της. Η πρόσφατη πανδημία του COVID-19 φανέρωσε και πάλι τις σοβαρές αδυναμίες των νοσοκομείων, καταδεικνύοντας την ανάγκη να παρθούν άμεσα μέτρα. Προς την καταστολή των παθογενειών των συστημάτων υγείας έχουν κινηθεί πολλές φιλοσοφίες διοίκησης, μια εκ των οποίων είναι και η λιτή διαχείριση. Πρόκειται για μια νεοεισερχόμενη μέθοδο στον κλάδο της υγείας με ενθαρρυντικά αποτελέσματα. Για την κατάλληλη εφαρμογής της, ενδείκνυται η καθολική υιοθέτηση της από το προσωπικό και παράλληλα απαιτείται αλλαγή νοοτροπίας, ενδελεχής μελέτη, τεχνογνωσία, αφοσίωση και συνεχής προσπάθεια. Ο κύριος στόχος της παρούσας εργασίας είναι να αναδειχθεί η λιτή διαχείριση και να αποδοθεί η χρησιμότητά της μέσω παραδειγμάτων. Αρχικά, με τη βιβλιογραφική ανασκόπηση επιχειρείται να καταγραφούν τα χαρακτηριστικά της, τα εργαλεία της και γενικότερα η συνεισφορά της στον ιατρικό κλάδο. Τα ερωτήματα, όμως, που ανακύπτουν είναι κατά πόσο οι ελληνικές δομές υγείας μετέρχονται τη φιλοσοφία της λιτής διαχείρισης και αν είναι κατάλληλα προετοιμασμένες για μια μελλοντική της υιοθέτηση. Στο σημείο αυτό υπεισέρχεται το ερευνητικό στάδιο της εργασίας, με τη χρήση της ποσοτικής προσέγγισης και τη συλλογή δεδομένων με ερωτηματολόγιο. Η έρευνα έλαβε χώρα σ’ ένα γνωστό νοσοκομείο της Θεσσαλονίκης και από την ανάλυση των αποτελεσμάτων εξήχθη το συμπέρασμα ότι η λιτή διαχείριση βρίσκεται σε αρκετά πρώιμο στάδιο και δεν πληρούνται ακόμη οι προϋποθέσεις για μελλοντική της υιοθέτηση.
description: The health sector has important particularities and is heavily influenced by endogenous and exogenous factors. Apart from these, however, the Greek health system is plagued by countless and chronic problems, such as uncontrolled wastes, long waiting lines, obsolete and insufficient equipment, inadequate facilities, staff shortage, delays, staff irresponsibility and poor patient service. These are among the problems that exist in 21st century Greece and offend its citizens. The recent pandemic of COVID-19 has again revealed the serious weaknesses of hospitals, highlighting the need to take immediate action. Many management philosophies have moved towards suppressing the pathogenesis of health systems, one of which is lean management. This is a newly emerging method in the health sector with encouraging results. For its proper implementation, its universal adoption by the staff is indicated, while a change in mindset, thorough study, expertise, dedication and continuous effort are required. The main goal of this paper is to point out lean management and to demonstrate its usefulness through examples. To begin with, the literature review attempts to document its characteristics, its tools and its contribution to the medical field in general. However, the questions that arise are whether Greek health facilities use the philosophy of lean management and whether they are properly prepared for its future adoption. This is where the research stage of the thesis comes in, using a quantitative approach and data collection through a questionnaire. The research took place in a well-known hospital in Thessaloniki and from the analysis of the results it was concluded that lean management is at a pretty early stage and the conditions for its future adoption are not yet fulfilled.
description: Σε συνεργασία με: Κοινωνικής Διοίκησης και Πολιτικής Επιστήμης (Δημοκρίτειο Πανεπιστήμιο Θράκης)